กระทรวงเกษตรและสหกรณ์ เข้มงวดตลอดช่วงปิดอ่าวไทยรูปตัว ก ส่งเรือตรวจประมงทะเล 8 ลำ เฝ้าระวัง
กระทรวงเกษตรและสหกรณ์ เข้มงวดตลอดช่วงปิดอ่าวไทยรูปตัว ก คลุมพื้นที่ 8 จังหวัด ส่งเรือตรวจประมงทะเล 8 ลำ ออกปฏิบัติหน้าที่เฝ้าระวังการทำการประมงผิดกฎหมายตลอดแนวเขตพื้นที่ปิดอ่าวฯนางอุมาพร พิมลบุตร ผู้ตรวจราชการกระทรวงเกษตรและสหกรณ์ กล่าวถึง การประกาศปิดอ่าวไทยรูปตัว ก พร้อมปล่อยขบวนเรือตรวจประมงทะเล จำนวน 8 ลำ ออกปฏิบัติหน้าที่ในการเฝ้าระวังการทำการประมงผิดกฎหมายตลอดแนวเขตพื้นที่ปิดอ่าวฯ อย่างเข้มงวด เพื่อให้เกิดความยั่งยืนของทรัพยากรสัตว์น้ำ ภายใต้มาตรการบริหารจัดการทรัพยากรสัตว์น้ำในฤดูมีใข่ วางใข่ เลี้ยงตัวอ่อน พื้นที่อ่าวไทยตอนใน ขณะเดียวกันกรมประมงยังได้ปล่อยพันธุ์ปลากระพง จำนวน 25,000 ตัว คืนสู่แหล่งน้ำธรรมชาติในเขตจังหวัดสมุทรปราการ หนึ่งใน 8 จังหวัด อ่าวไทยรูปตัว ก อีกด้วยสำหรับการประกาศปิดอ่าวไทยรูปตัว ก ประจำปี 2562 ของกระทรวงเกษตรและสหกรณ์ กำหนดปิดระหว่าง วันที่ 15 มิถุนายน – 15 สิงหาคมของทุกปี และระหว่างวันที่ 1 สิงหาคม – 30 กันยายนของทุกปี ครอบคลุมในบางส่วนของพื้นที่ 8 จังหวัด ได้แก่ ประจวบคีรีขันธ์ เพชรบุรี สมุทรสงคราม สมุทรสาคร กรุงเทพมหานคร สมุทรปราการ ฉะเชิงเทรา และชลบุรี